[image: ]             		
                     

Oglas za slobodno radno mesto

[bookmark: _Hlk236662040]Radno mesto: 	Projektni službenik u Antena kancelariji Zajedničkog tehničkog sekretarijata (u daljem tekstu: „ZTS“) za IPA Program prekogranične saradnje Crna Gora – Kosovo u okviru IPA III (2021–2027)
Lokacija: 	    Antena kancelarija u Prištini
Projekat: 	Tehnička pomoć za upravljanje IPA III Programom prekogranične saradnje Crna Gora – Kosovo (IPAIII/2026/488-929)
Period angažovanja:   31 mjesec, u skladu sa periodom implementacije Ugovora o grantu za tehničku pomoć (Technical Assistance Grant Contract – TAGC), uz mogućnost produženja, u zavisnosti od produženja trajanja TAGC-a.

Ministarstvo administracije lokalne samouprave Republike Kosovo, u saradnji sa Ministarstvom evropskih poslova Crne Gore, u svojstvu Struktura za prekograničnu saradnju IPA Programa prekogranične saradnje Crna Gora – Kosovo (u daljem tekstu: Program), poziva zainteresovane kandidate da se prijave za radno mesto Projektnog službenika u Antena kancelariji Zajedničkog tehničkog sekretarijata (ZTS).
OPŠTI CILJ PROJEKTA
Opšti cilj Tehničke pomoći je pružanje podrške Strukturama za prekograničnu saradnju u uspostavljanju i efikasnom upravljanju IPA III Programom prekogranične saradnje Crna Gora – Kosovo, u skladu sa propisima Evropske unije i nacionalnim zakonodavstvom.
Zajednički tehnički sekretarijat (ZTS) predstavlja operativno telo odgovorno za svakodnevnu tehničku i administrativnu implementaciju Programa.
SVRHA RADNOG MJESTA
Projektni službenik u Antena kancelariji Zajedničkog tehničkog sekretarijata (ZTS) pruža podršku implementaciji i svakodnevnom upravljanju IPA III Programom prekogranične saradnje Crna Gora – Kosovo i pratećim Ugovorom o grantu za tehničku pomoć (TAGC).
Radno mesto podrazumijeva pružanje tehničke, administrativne i operativne podrške strukturama za upravljanje Programom, uz doprinos planiranju, praćenju, izveštavanju i implementaciji Programa, pripremi i upravljanju Pozivima za dostavljanje projektnih predloga, kao i pružanju podrške korisnicima grantova tokom celokupnog životnog ciklusa projekta.
Projektni službenik će takođe učestvovati u aktivnostima komunikacije i vidljivosti Programa, organizaciji i podršci sastancima, obukama i promotivnim događajima, voditi programsku dokumentaciju i sisteme za praćenje, te doprinositi efikasnoj realizaciji programskih aktivnosti u skladu sa propisima Evropske unije, pravilima Programa i nacionalnim procedurama.
Projektni službenik odgovara Šefu ZTS-a, Strukturama za prekograničnu saradnju i Ugovornom tijelu, te obavlja i druge poslove koje mu navedene strukture povjere.
Mesto rada je u Prištini. Radno mesto podrazumijeva i službena putovanja, prvenstveno na području Programa, radi pružanja podrške organizaciji i učešća na različitim događajima i sastancima na terenu, prema potrebi.
ODGOVORNOSTI I ZADACI
Projektni službenik će, između ostalog, obavljati sledeće poslove u skladu sa Ugovorom o grantu za tehničku pomoć (TAGC) i drugim relevantnim programskim dokumentima:
1. Podrška upravljanju TAGC-om
· Doprinosi implementaciji i svakodnevnom upravljanju Ugovorom o grantu za tehničku pomoć, u skladu sa odredbama Ugovora o grantu i odobrenim planovima rada; 
· Učestvuje u pripremi periodičnih i završnih narativnih i finansijskih izveštaja, zahteva za plaćanje i druge ugovorne dokumentacije; 
· Pruža podršku finansijskom i administrativnom upravljanju TAGC-om, uključujući javne nabavke, ugovaranje, budžetiranje, finansijsko izvještavanje i vođenje evidencije, u saradnji sa službenikom za finansije i nabavke i Strukturama za prekograničnu saradnju; 
· Osigurava blagovremenu realizaciju, dokumentovanje i izveštavanje o aktivnostima TAGC-a, uključujući uredno evidentiranje aktivnosti i rezultata; 
· Osigurava usklađenost svih aktivnosti i rezultata realizovanih u okviru TAGC-a sa zahtevima Evropske unije u oblasti komunikacije i vidljivosti; 
· Priprema službenu dokumentaciju za službena putovanja u okviru Programa, uključujući zahtjeve za putovanje, zahteve za avansna sredstva, izveštaje sa službenih putovanja sa kompletnom pratećom dokumentacijom i dokazima o nastalim troškovima, kao i drugu dokumentaciju u skladu sa važećim pravilima i procedurama; 
· Upravlja i obrađuje fakture koje se odnose na troškove Programa (zakup kancelarije, održavanje, komunalne usluge i druge programske i kancelarijske troškove), te priprema i dostavlja kompletnu dokumentaciju za plaćanje u skladu sa finansijskim procedurama i pravilima Ministarstva. 

2. Podrška strukturama za upravljanje Programom
· Pruža tehničku, administrativnu i sekretarsku podršku Projektnom upravljačkom odboru (PUO), Zajedničkom odboru za praćenje (ZOP), Zajedničkoj radnoj grupi (ZRG), Upravljačkom telu (UT), Strukturama za prekograničnu saradnju, Posredničkom tijelu za finansijsko upravljanje (IBFM), Kontrolnom telu (KT) i drugim strukturama za upravljanje Programom; 
· Pruža podršku u organizaciji sastanaka PUO-a, ZOP-a, ZRG-a, bilateralnih, konsultativnih i koordinacionih sastanaka, radionica i pisanih procedura, uključujući pripremu dnevnog reda, poziva, dokumentacije, zapisnika i logističku organizaciju; 
· Pruža informacije i tehničku pomoć strukturama za upravljanje Programom i drugim zainteresovanim stranama, prema potrebi; 
· Učestvuje na bilateralnim, tematskim, regionalnim sastancima i događajima za jačanje kapaciteta, kada je to potrebno. 

3. Priprema ključnih programskih dokumenata
· Učestvuje u pripremi Godišnjih planova rada (GPR), Godišnjih i Završnih izveštaja o implementaciji (GZII), Planova komunikacije i vidljivosti i drugih programskih dokumenata; 
· Doprinosi reviziji i ažuriranju programskih, strateških i operativnih dokumenata, prema potrebi; 
· Učestvuje u pripremi aplikacija za naredne Ugovore o grantu za tehničku pomoć i drugih programskih dokumenata. 
4. Praćenje Programa
· Vodi potpunu i ažurnu projektnu dokumentaciju, programsku dokumentaciju i elektronske evidencije; 
· Učestvuje u unosu, proveri i validaciji podataka u Regionalnom sistemu za praćenje, kao i u njegovom redovnom održavanju i ažuriranju; 
· Pruža kontinuiranu podršku korisnicima grantova u okviru Poziva za dostavljanje projektnih predloga, od potpisivanja ugovora do završetka implementacije projekata. Ova podrška, između ostalog, uključuje proveru kvaliteta projektnih izveštaja i ugovornih zahteva (npr. aneksa ugovora, preraspodjele budžeta i sl.) prije njihovog dostavljanja Posredničkom telu za finansijsko upravljanje (IBFM); 
· Priprema planove monitoringa i sprovodi projektne monitoring posete, uključujući izradu izvještaja o monitoringu, preporuka i mera za dalje postupanje; 
· Priprema i redovno ažurira procene rizika za projekte i prati sprovođenje korektivnih mera; 
· Pruža podršku u sprovođenju kontrola na licu mesta, monitoring posjeta održivosti projekata, verifikacija troškova i drugih aktivnosti kontrole i provere, prema potrebi; 
· Pruža podršku Upravljačkom telu, Strukturama za prekograničnu saradnju, Posredničkom telu za finansijsko upravljanje i Evropskoj komisiji tokom revizija, evaluacija, procena i drugih postupaka vezanih za Program; 
· Priprema statističke analize, podatke za praćenje i druge analitičke informacije potrebne za upravljanje Programom i izveštavanje. 
5. Podrška Pozivima za dostavljanje projektnih prijedloga i jačanju kapaciteta
· Učestvuje u pripremi i objavljivanju Poziva za dostavljanje projektnih predloga, aplikacionih paketa i pratećih smernica; 
· Pruža podršku u organizaciji početnih događaja, informativnih sesija, foruma za pronalaženje partnera, obuka iz Upravljanja projektnim ciklusom, radionica i projektnih klinika za potencijalne aplikante; 
· Pruža help desk usluge i tehničke smernice potencijalnim aplikantima tokom trajanja Poziva za dostavljanje projektnih predloga; 
· Pruža podršku Posredničkom telu za finansijsko upravljanje (IBFM) tokom postupaka usklađivanja budžeta i ugovaranja, kada je to potrebno; 
· Učestvuje u reviziji Matrica logičkog okvira za operacije odabrane za finansiranje; 
· Priprema implementacione pakete i smernice za korisnike grantova; 
· Organizuje seminare za početak implementacije projekata i tematske obuke za korisnike grantova iz oblasti javnih nabavki, izvještavanja, komunikacije i vidljivosti, upravljanja projektima i drugih tema vezanih za implementaciju; 
· Organizuje diskusione forume i druge aktivnosti za jačanje kapaciteta korisnika projekata i drugih zainteresovanih strana Programa; 
· Pruža kontinuiranu help desk podršku i tehničke savete korisnicima grantova tokom celokupnog perioda implementacije projekata. 

6. Komunikacija, vidljivost i promocija
· Učestvuje u pripremi, sprovođenju, praćenju i ažuriranju Planova komunikacije i vidljivosti Programa; 
· Doprinosi upravljanju i ažuriranju internet stranice Programa i njegovih naloga na društvenim mrežama; 
· Priprema biltene, publikacije, promotivne materijale i druge komunikacione proizvode u skladu sa zahtevima Evropske unije u oblasti komunikacije i vidljivosti; 
· Organizuje i pruža podršku komunikacionim i promotivnim događajima, uključujući početne događaje, informativne sesije, ceremonije dodjele grantova, regionalne događaje za razmenu znanja i druge programske događaje; 
· Promoviše aktivnosti, postignuća i rezultate Programa putem odgovarajućih komunikacionih kanala; 
· Doprinosi kapitalizaciji, diseminaciji i promociji rezultata Programa, primera dobre prakse i Stručni uslovi
Kandidati koji se prijavljuju za radno mesto Projektnog službenika u Antena kancelariji Zajedničkog tehničkog sekretarijata (ZTS) moraju ispunjavati sledeće minimalne uslove:
1. Obrazovanje: Završen fakultet. 
2. Opšte profesionalno iskustvo: Najmanje pet (5) godina opšteg profesionalnog iskustva, uključujući najmanje tri (3) godine iskustva u upravljanju programima i/ili projektima finansiranim od strane Evropske unije ili drugih međunarodnih donatora. 
3. Specifično profesionalno iskustvo: Najmanje tri (3) godine praktičnog iskustva u praćenju ugovora o grantovima finansiranim od strane Evropske unije, po mogućnosti u oblasti tehničke pomoći i u okviru programa prekogranične saradnje. 
4. Poznavanje jezika: Aktivno znanje engleskog jezika, u pisanom i usmenom obliku, predstavlja obavezan uslov. Kandidati moraju aktivno vladati, usmeno i pismeno, najmanje jednim od službenih jezika država učesnica Programa. 
5. Poznavanje rada na računaru: Kandidat mora posedovati visok nivo računarske pismenosti i biti osposobljen za rad sa različitim softverskim programima i alatima koji se koriste u administrativnom i finansijskom upravljanju i izvještavanju. 
Pored ispunjavanja navedenih minimalnih uslova, prednost će imati kandidati koji poseduju:
· dobro poznavanje principa Upravljanja projektnim ciklusom; 
· dobro poznavanje relevantnog zakonodavstva Evropske unije, propisa i procedura kojima se uređuju IPA programi (npr. IPA uredbi, provedbenih uredbi, Okvirnog sporazuma i Sporazuma o finansiranju); 
· poznavanje i iskustvo u primeni relevantnog nacionalnog zakonodavstva i administrativnih procedura jedne ili obe države učesnice Programa; 
· prethodno iskustvo u implementaciji programa prekogranične saradnje i/ili projekata tehničke pomoći, što će se smatrati prednošću.
Postupak prijavljivanja
Zainteresovani kandidati dužni su da dostave sledeću dokumentaciju:
· ažuriranu biografiju (CV); 
· kopiju univerzitetske diplome; 
· odgovarajuću dokumentaciju kojom se dokazuje profesionalno iskustvo (npr. potvrde poslodavca, ugovori o radu ili ugovori o pružanju usluga). 
Prijave se dostavljaju elektronskim putem na adresu: blerdon.pajaziti@rks-gov.net
Rok za podnošenje prijava: 18. avgust 2026. godine do 16:00 časova.
Predmet e-maila: Prijava za radno mesto “Projektni službenik u Zajedničkom tehničkom sekretarijatu (ZTS) IPA Programa prekogranične saradnje Crna Gora – Kosovo”
Samo kandidati koji uđu u uži izbor biće kontaktirani.
Napomena: Prijave pristigle nakon isteka roka neće biti razmatrane.
Radni jezik Programa je engleski jezik. Shodno tome, postupak zapošljavanja biće sproveden na engleskom jeziku, a u slučaju bilo kakvog neslaganja između jezičkih verzija ovog Oglasa za slobodno radno mesto, engleska verzija će imati prednost.


             	                                                                                                          

image1.png
Cross-Border Funded by
Cooperation the European Union

Montenegro - Kosovo




